Raġel instab ħati li sentejn ilu bies tfajla ta' 13-il sena mingħajr il-kunsens tagħha ġo latrina pubblika. Il-Qorti tal-Appell Kriminali biddlet deċiżjoni ta' maġistrat fil-Qorti t'Għawdex wara li kkonkludiet li l-maġistrat kien ibbaża d-deċiżjoni fuq is-sezzjoni żbaljata tal-Kodiċi Kriminali. Ir-raġel ta' 62 sena minn Għajnsielem kien ġie akkużat li ta fastidju sesswali lil tfajla ta' 13-il sena fil-bandli tax-Xewkija f'Novembru tal-2019, wara li ħeġġiġha tidħol ġo latrina pubblika fejn beda jmissha u bisilha għonqha. It-tifla kienet xehdet li l-akkużat għajtilha u hi marret tara għandux bżonn xi għajnuna. Iddeskrivietu bħala raġel xiħ u b'xagħru griż li deher imħawwad. Il-Qorti t'Għawdex kienet ħelset lir-raġel mill-akkużi, għaliex ibbażat id-deċiżjoni tagħha fuq sezzjoni differenti tal-Kodiċi Kriminali minn dik li tispeċifika l-akkużi. L-Avukat Ġenerali appella l-każ u argumenta li għalkemm il-liġi ma tipprovdix tifsira eżatta ta' x'inhu att sesswali, wieħed jista' jifhem iċ-ċirkostanzi tal-każ. Ara wkoll L-anzjana li allegatament ġiet stuprata nstabet imdemmija f'sodditha Fid-deċiżjoni tagħha, l-Imħallef Consuelo Scerri Herrera qalet li ma taqbilx mad-deċiżjoni tal-Qorti t'Għawdex, għax fil-fehma tagħha l-aġir tar-raġel kien fil-fatt wieħed "libidinuż," jiġifieri ġej minn kilba sesswali. L-Imħallef spjegat li l-bewsa kienet waħda vjolenti u li saret f'post pubbliku f'ċirkustanzi li jindikaw kilba sesswali. Għalhekk, il-Qorti ma biddlitx id-deċiżjoni tal-ewwel Qorti li r-raġel ma kkorrompiex lit-tfajla, imma biddlitha dwar il-fatt li r-raġel wettaq att sesswali ma' minuri mingħajr il-kunsens tagħha. L-Imħallef qieset il-kondotta nadifa tar-raġel, u ddeċidiet li għandu jkollu s-superviżjoni ta' uffiċjal tal-probation għal tliet snin. Ara wkoll Jitpoġġa taħt att ta' akkuża s-surġent mixli bi stupru .td_uid_3_60a98254108be_rand.td-a-rec-img{text-align:left}.td_uid_3_60a98254108be_rand.td-a-rec-img img{margin:0 auto 0 0}